Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: Melléklet a 81/2009. (X. 2.) OGY határozathoz
Paragraph Index: 374

2007. évi adatai alapján, decemberben). Temetési segély, közlekedési támogatás Becsült adatok alapján a temetési segélyt igénybe vevõk 60%-a az idõs korosztályba tartozik. Az ellátást 2007-ben 53 767 esetben állapították meg, ami egy fõre vetítve átlagosan 20 000 Ft támogatást jelentett. A pénzbeli ellátások körében a KSH 2007. évi adatai alapján közlekedési támogatásban részesített személyek közül 54% 62 éves vagy idõsebb. Közgyógyellátás A közgyógyellátásban – mint járulékfizetéshez nem kötött természetben nyújtott ellátási formában – 2007-ben 398 637 fõ részesült. Becslések szerint az ellátásban részesülõknek több mint fele idõskorú állampolgár, 2008-ban az ellátás átlagának összege 5817 Ft/hó volt. Kutatási hiányosságok A megfelelõ szolgáltatásokkialakításához,a szolgáltatásokösszehangolásáhozés a szükségletekhezigazodó országos lefedettség biztosításához nem rendelkezünk elégséges adatokkal, kutatásokkal, felmérésekkel. A kutatásokkal kapcsolatos hiányosságok között szükséges megemlíteni, hogy Magyarországon még nem született kutatás az idõsek bántalmazásáról, elhanyagolásáról vagy kihasználásáról, az úgynevezett „abúzusról” sem, csak a külföldi kutatások utalnak arra, hogy ez valós és kezeletlen probléma lehet nálunk is. 2.2.6. TEVÉKENYSÉGEK, MINDENNAPI AKTIVITÁSOK, ÉLETMINÕSÉG, KÖZÉRZET Az aktív idõsödés eszménye – Magyarországon hiánycikk Az aktív idõsödés eszménye, ami döntõen a társadalmi makroszintre vonatkozik, Nyugat-Európában elfogadottabb. Hazai értelmezésben az aktivitáson csaknem kizárólagosana munkavégzési, foglalkoztatásiaktivitást szoktuk érteni. A sikeres idõsödés koncepciója amerikai eredetû, és akkor beszélünk sikeres idõsödésrõl, amikor az egyén fizikai és szellemi képességeit és aktivitását – az élet minden területén és minél tovább – megõrzi, nem csupán a foglalkoztatás vonatkozásában, de társas, társadalmi kapcsolatait is megtartja. Magyarországon alig néhány szakember tartja fontosnak „a harmadik életkor” ilyen vonatkozású megközelítését. Az egészség nem a betegség hiánya, hanem a szervezet egyensúlyának, adaptációs készségének, a „jól-létnek” megõrzése. Az egészségi állapot minden életkorbanszorosösszefüggésbenállaz életmóddal. Ilyen a táplálkozáshelytelen volta, a prevenciórafordított csekély figyelem és minimális erõforrás, a mozgás, a szellemi és fizikai aktivitások hiánya, a mentális ellehetetlenülés és önfeladás. Szépkorúak kiskorúsítása Sokan az idõsödõk és idõsek közül sem tekintik olyan éveknek a harmadik életszakaszt, melyek új lehetõségeket, kiteljesedett önmegvalósítást hozhatnak. Gyakori negatív sztereotípia, hogy ez az életkor a második gyermekkor. Ugyancsak gyakori jelenség a szépkorúak kiskorúsítása. Idõmérleg-vizsgálat 2000 – nyugdíjba kerülés után megnövekszik a „felszabadult” idõ Sajnálatos, hogy az idõsödõk és idõsek mindennapi tevékenységeinek kutatásával igen kevés vizsgálat foglalkozik. Az utolsó, 2000-ben felvett idõmérleg-vizsgálat igen jól mutatja, hogy a nyugdíjba kerülés után megnövekszik a „felszabadult” idõ mennyisége. A korábbinál több idõt fordítanak az idõsek a család, a háztartás ellátására, a férfiak a ház körüli munkákra, javításokra. A gyerekekkel, unokákkal vagy a fiatalabb korosztállyal töltött idõ nem kiemelkedõen magas, és itt is tetten érhetõ a generációk közötti kapcsolatok hiánya. Kertészkedés, állattartás, saját gazdaságban végzett munka – átlagosan napi 2 órányi tevékenység Keresõtevékenységre, jövedelemkiegészítésre ugyancsak nem fordítanak átlagosan napi két óránál többet e felmérés szerintaz idõsek.A sajátgazdaságbanvégzett munkamegjelenikugyan, azonbanaz idõsekenneknem tulajdonítanak nagy jelentõséget, sokak a mezõgazdasági termelõtevékenységet nem is tekintik munkavégzésnek, annak ellenére, hogy aktívan foglalkoznak vele. A 60–74 éves férfiak átlagos napon 108 percet dolgoznak saját gazdaságukban, a férfi-nõ átlag is 78 perc, ami természetesen nagyon szóródik, hiszen ezen átlag többszörösét is fordíthatják e tevékenységekre a ténylegesen gazdálkodó idõsek. A kertészkedés, állattartás fontos része az idõskori aktivitásoknak, sõt a család jövedelmét és fogyasztását is kiegészítik. Ennek a tevékenységnek az intenzitása 70 év felett kismértékben csökken. További idõmérlegadatok – vásárlás, társas kapcsolatok, hobbi, TV, fizikai rekreáció, sport, színház, hangverseny, múzeum A nem fizetett, másoknak végzett munka átlagosan napi 14 percet tesz ki. Vásárlásra, szolgáltatások igénybevételére átlagosan napi 25 percet fordítanak. A társas kapcsolatokra és a hobbikra fordított idõ egyharmadát sem teszi ki a TV elõtt töltött idõnek, ami napi 3,5 óra. A fizikai rekreációra fordított idõ is igen kevés. A kutatásban megvizsgálták bizonyos életmódkomponensek hiányát vagy meglétét, méghozzá olyan összefüggésben, hogy megteszi-e, megengediazidõsembermagának,hogymegtegye vagy szeretnémegtenni,de nincsrápénze,illetvenemteszimeg, mert úgy véli nincs rá szüksége. A kérdezettek 23,8%-a foglalkozik sporttal vagy aktív testmozgással legalább hetente egyszer. Minden ötödik kérdezett megy évente legalább egyszer üdülni. Vacsorára hívja barátait havonta egyszer a kérdezettek 16,5%-a, 4,5 százalék havonta egyszer étteremben eszik és 8% megy legalább egyszer havonta színházba, hangversenyre vagy múzeumba. Pénzhiány, lemondás, beletörõdés, érdektelenség A pénzhiány miatt meg nem valósított tevékenységek között az üdülést említik elsõ helyen, minden más vonatkozásban a többségnél a „nekem nincsen már rá szükségem”, „nekem jó így is” válaszok domináltak, vagyis a lemondás és a beletörõdés jellemzõ. Sajnálatos, hogy a testmozgást a megkérdezettek csaknem háromnegyede nem érzi fontosnak, holott a gyaloglás, a napi séta vagy a kedvezményezett uszodabelépõk igénybevétele nem pénzkérdés. A szeniorsport területen a sportszövetségekcsak egy része szervez versenyeket, illetve bajnokságokat.A bajnokságoksok esetben csak megyei szinten kerülnek megrendezésre, országos bajnokságot kevés szervezet rendez a szeniorkorú versenyzõk részére. A szeniorkorúak számára versenyeket és bajnokságokat rendezõ sportágak a következõk: tenisz, úszás, hosszútávúszás, curling, golf, atlétika, kézilabda, evezés, asztalitenisz, teke, kosárlabda, kajak-kenu, triatlon, birkózás, judó és tollaslabda. Vagyis a jelenlegi rendszer elég szerteágazó a szeniorsportot illetõen, azonban igazi egységességet mégsem mutat. Az újabb elfoglaltságok között a mozgást kevéssé igénylõ tevékenységek vannak többségben. A passzivitás, ha nem is kizárólagos okozója, de mindenféleképpen felerõsíti a depresszív hajlamokat. 2.2.7. TURIZMUS Utazás A KSH adatfelvételei a hazai utazási szokások alakulásáról arra utalnak, hogy az életkor elõrehaladtával folyamatosan csökken azoknak az idõsödõknek és idõseknek a százalékos aránya, akik évente legalább egyszer üdülni mennek. Az egészségi állapot és az utazásra fordítható jövedelem alacsony szintje minden bizonnyal korlátozzák a mobilitást. A több napos utazáson, egészségmegõrzés céljából eltöltött napok száma az összes nap 3%-át sem éri el. 2.2.8. KULTÚRA, MÛVÉSZETI TEVÉKENYSÉGEK, HOBBI Öntevékeny amatõr mûvészeti tevékenységek Az idõfelhasználásnál önálló aktivitási irányként jelennek meg az öntevékeny amatõr mûvészeti és népmûvészeti tevékenységek. A 2006-os adatok szerint az idõsödõk és idõsek aránya amatõr ágazatonként változik a mûfaji sajátosságoknak megfelelõen. Szám szerint a legkevesebb idõs ember a bábcsoportokban volt. Az idõsek számára fontos a tánc, az ének, kórusének. Az átlagnál lényegesen magasabb arányban vannak jelen a közép- és idõskorúak a nemzetközileg is elismert, kiemelkedõ jelentõségû hazai kórus- és énekkari mozgalomban, a tagok egytizede hatvan év feletti. Számszerûen és arányában is a legtöbb idõsödõ és idõs ember a népdalkörökben és pávakörökben tevékenykedik. Ez az egyetlen amatõr mûvészeti ágazat, amelyben fordított az életkori arány: a tagok alig egy tizede fiatal. A klasszikus és társastánc csoportokban, amelyek Magyarországon a kórusok és énekkarok után a legnépszerûbbek, az idõsek kevésbé aktívan vesznek részt. A közmûvelõdési statisztika külön kategóriaként kezeli a tárgyalkotó népmûvészeti csoportokat, amelyeknek 19 294 tagja közül2929 fõ hatvanév feletti. Mindösszesen11 455 amatõrés népmûvészetialkotócsoport301 104 tagja közül 29 879 fõ a 60 év feletti. Az e területre koncentrálódó támogatások szerény mértékûek, hiányoznak az idõsek számára könnyen hozzáférhetõ pályázatok. A közmûvelõdési adatok feldolgozásából jól követhetõ, hogy az idõsödõk és idõsek igen kis százalékban vesznek részt ezekben a programokban, tevékenységekben. Az is jól látható, hogy néhány gyakorlati jellegû tanfolyam kivételével körükben sokkal inkább a passzív befogadás jellemzõ, mint az alkotás és a kreativitás. Klubok Az idõsödõk és idõsek szabadidõ-szervezésének kiterjedt intézményrendszerét képezik a klubok. Ezen klubok viszont sok esetben hosszú idõ óta olyan kínálattal rendelkeznek, melyek önmagukban ugyan hasznosak lehetnek, de a külvilággal, más korcsoportokkal nem teremtenek kapcsolatot. 2.2.9. KÉPZÉS, ÉLETHOSSZIG TARTÓ TANULÁS Képzésekben alulreprezentált az idõsek ellátása A közoktatásban, már az alapfokú oktatásban is hiányzik az idõsekkel kapcsolatos társadalmi szemléletformálás. A szakirányú, felsõfokú képzésekben is alulreprezentált az idõsek ellátásához kapcsolódó szakirányok, specifikációk aránya. Egy életen át kellene képeznie magát az embernek A jelenlegi oktatási-képzési rendszerben a 45 évnél idõsebb korosztály csekély mértékben vesz részt felnõttképzési programokban. Az idõskorúak döntõ többsége egyetért azzal, hogy a munkahelyeken elõnyben kellene részesíteni azokat a dolgozókat, akik szükség esetén foglalkozást, munkaterületet tudnak váltani – akár képzéssel is. Az idõskorúak nagy része támogatni tudja azt az elvet is, amely szerint „az embernek a mai világban egy életen át kellene képeznie magát” még akkor is, ha mint egyén nem szívesen vállalja fel a tanulást. Informatika, nyelvtanulás – ritka az idõsek körében Sajnálatos tény az idõskorú munkavállalók esetében – különösen az inaktívak körében –, hogy 88%-uk még sohasem találkozott gyakorlati munkája során az informatikával. Többségük idegen nyelv területén is képzetlen. A vidéki, kistérségi idõskorú munkavállalók munkában tartása, visszaállítása igen súlyos problémát jelent és ennek kezelése speciális programokat igényel – elsõsorban mezõgazdasági, kertészeti, erdészeti, állattenyésztési és kisvállalkozási ismeretek képzése területein. Alig akad képzés az idõsödõk és idõsek számára Elenyészõen kevés az olyan képzés, amely céltudatosan az idõsödõk és idõsek sajátos igényei szerint szervezõdne. Nem veszik kellõ mértékben figyelembe az idõsek potenciális önsegítõ képességét, amely tanulással fejleszthetõ lenne. A felsõoktatás nem vállal aktív szerepet az idõsek tanulásában-mûvelõdésében,az egyetemek nem nyitottak az idõsek számára. Képzés nyomán javul az elhelyezkedés esélye, javul az önértékelés, növekszik az önbizalom a 45–64 évesek körében A 45–64 évesek oktatásban való részvétele Magyarországon jelentõsen elmarad az Európai Unió átlagától. Árnyalja a helyzetképet, hogy az oktatásban való részvétel a befejezett iskolai végzettség szintjével szoros összefüggésben változik. A legfeljebb nyolc általános iskolai végzettséggel rendelkezõk 5%-a jár tanfolyamra, a szakközépiskolát végzettek csaknem fele, a felsõfokú végzettségûeknek csaknem kétharmada. A tanulás jó befektetés, ezt több kutatás is igazolta. A 45 év felettiek számára a képzések 70%-a munkaerõ-piaci szempontból hasznosnak bizonyult. A megkérdezettek a legfontosabb hatásnak azt tartották, hogy a képzés hozzásegítette õket a munkahely megtartásához. A másik nagyra értékelt hatás – hasonlóan a nemzetközi vizsgálatokban megkérdezettek esetében – az önbizalom növekedése volt: csökkent a bizonytalanságuk, javult az önértékelésük. E változás azért jelentõs az idõsek problémáinak kezelésében, mert az idõsebb korosztályok önértékelésének javulása ellensúlyozhatja a leértékelõ társadalmi szemléletet. A képzésekben részt vett másik nagy csoport – a tartósan munkanélküliek – számára az átképzés jelentette a munkához való visszatérés egyetlen lehetséges útját. Számítógép-használat hiánya – kirekesztõdés az e-kommunikációból A tanulás és a számítógép-használat hiánya különösen nagy problémát jelent a munkapiacról kiszoruló 45 év felettiek és a 65 év felettiek körében. Az elõbbieknél a foglalkoztatás akadálya az informatikai tudatlanság, az utóbbi korcsoportnál meg az „e-kommunikáció” használatából való kirekesztõdést jelenti. Az 50 év feletti korosztályok internethasználata nem éri el átlagosan a 14%-ot. Amíg a magyarországi tanulók 95%-a már az alapfokú oktatásban találkozik a számítógép-használattal és internetezik, addig a nyugdíjasoknak mindössze 6%-a vett részt valamilyen számítógépes képzésen, oktatáson. Az is látható, hogy elégtelen az erre vonatkozó tanulási lehetõség és a meglévõknek is szûk a hatóköre. Létezik már akkreditált képzés, mely a digitális szakadék leküzdését tûzi ki célul, ez az IT-mentor képzés, melynek egyik célcsoportja az idõsek társadalma. 2.2.10. TÁRSADALMI BEVONÓDÁS, GENERÁCIÓK KÖZÖTTI KAPCSOLAT Idõsödõk és idõsek esetében csökken a társadalmi aktivitás szintje A 2005-ben publikált adatok alapján megállapítható, hogy az idõsebb generáció esetében csökkenni kezd a társadalmi aktivitás szintje. Az idõsödõ és idõs emberek sok esetben nehezebben jutnak információhoz, nem rendelkeznek az önkéntes munkavégzéshez szükséges és elégséges ismeretekkel, képességekkel. Nehezebben tudnak integrálódni a civil szervezetek meglévõ segítõi közé vagy azok nem becsülik meg, nem értékelik az idõsek munkáját megfelelõ módon. Önkéntesség ma Az önkéntesség a fiatalok és idõsek körében alulreprezentált, 60 éves kor fölött még erõsebb csökkenést mutat. Ez azonban nem jelenti azt, hogy az idõsek ne végeznének közösségi munkát, ne segítenének másoknak, ne foglalkoznának gyerekek, családok, betegek vagy még idõsebbek gondozásával ellenszolgáltatások nélkül. Az idõsebbek körében ezt részben társadalmi munkának, részben karitatív tevékenységnek vagy diakóniai szolgálatnak tekintik. A napjainkban szervezett önkéntességrõl az idõseknek nincs elég információjuk. Nem ismerik, hogy milyen lehetõségek vannak, és milyen képzések alapozzák meg az önkéntes munkát, illetve arról sem kapnak információt, hogy az önkéntességnek milyen elõnyei és pozitív hatásai vannak. Közéleti tevékenység – alig 10% vesz részt A naponta, rendszeresen ismétlõdõ elfoglaltságok között egy kutatásban a megkérdezettek mindössze 10%-a említette meg a közéleti tevékenységet. A férfiak kicsit többen, a nõk kicsit kevesebben vesznek részt e tevékenységekben. Civil világ, civil szervezetek A rendszerváltás óta eltelt 20 év alatt a civil világ, a civil szervezetek jelentõs változáson mentek keresztül. Szerepük azonban még nem elég erõs. Természetesen a történelmi háttérbõl adódóan nem várható el egy angolszász típusú, évtizedek alatt szerves módon kifejlõdött, erõs, az államtól független, önsegítõ civil társadalom megléte – különösképpenazért, mert azérintett generáció(k)kultúrájánakez nem(volt/lehetett) része.Az idõskorúakhozkötõdõ nonprofit szervezetek száma alig haladja meg az ezret, ennek több mint fele (570) nyugdíjas szabadidõs szervezet. Nem tudjuk, hogy mennyi idõs tagja van a nem kifejezetten idõsügyi nonprofit szervezeteknek, és fontos megállapítás, hogy a nyugdíjasok sem mind idõsek. Ritkábbá váltak a találkozások a közösségben Az oly sokat emlegetett demográfiai folyamatokkal párhuzamosan megtapasztalható a családi együttélési formák pluralizációja. A közös háztartásban élõ három vagy többgenerációs együttélések számának nagyfokú csökkenése is megfigyelhetõ, sõt a közös háztartásban élõ személyek száma is csökkenõ tendenciájú. Egyre több ember él egyedül vagy kis létszámú, nukleáris családban, szülõk egy vagy több gyerekkel, házastárs vagy együtt élõ partner nélkül, idõs, többnyire özvegy nõk egyszemélyes vagy csak idõs emberek alkotta háztartásban. Az individualizáció ereje, lendülete nemcsak kiemelte, hanem ki is vetette a személyeket a hagyományos életformájukból, kultúrájukból, meggyengültek a társadalmi kapcsolatok, ritkábbá váltak a találkozások. A társadalmi tõke erejének meggyengülése Az egyéni életút fejlõdési és esetleges kríziseinek bekövetkezésekor kevésbé hatékonyan mûködnek a megküzdési stratégiák (melyeket nem tudtunk átvenni, megtanulni az elõdöktõl). Kritikusabbá válik a magány, érezhetõbbé a kapcsolati és a társadalmi tõke erejének meggyengülése. A társadalmi tõke a társadalmi közjó részeként értelmezhetõ. A generációk közötti együttmûködések a társadalom mûködõképességének az alapját képezik és a társadalmon belüli kapcsolatok, együttmûködések, a szolidaritás is részben erre épül. Az egyedüllét, a társas kapcsolatok minimalizálódása az orvosi rendelõk és az egészségügyi ellátó intézmények fokozott igénybevételét is eredményezi, egyéb lehetõségek híján az orvosi rendelõk várója alakul át legálisan használt szociális találkozók helyszínévé. A többfunkciós közösségi terek részben meglevõ hiánya kirekeszthet egyes korcsoportokat. Minden ágazat, minden humánszolgáltató és védelmi rendszer a maga kínálatát próbálja fejleszteni pályázatok, forrásbevonások útján, s gyakran nem egy adott helyi csoport vagy közösség igényeinek, szükségleteinek felmérése, értelmezése alapján történik a tervezés. A helyi közösségek, települések szintjén is csökken az idõs korosztályok megbecsültsége. Az idõsek tudásának számos olyan tartománya van, amelyek ma hiányoznak a társadalmi tõkébõl, s amelyeket semmi és senki más nem pótolhat. Az idõsek „bûnbak” szerepben – „kollaboráltak a kommunista rezsimmel” Utalnunk kell a rendszerváltás kevéssé elemzett, de mindent átfogó és hatásában a leghosszabb ideig tartó következményére: a kultúrateremtõ képesség jelentõségére. A rendszerváltás ugyanis egyben „a kultúra egyik típusáról egy másikra való átmenetet” is jelent. Egyes társadalmi erõk – felelõtlenül! – egyenesen bûnbakká kiáltják ki az idõs korosztályokat, mert õk még úgymond „kollaboráltak a kommunista rezsimmel”. Ennek következménye, hogy közszájon foroghatnak az olyan vélekedések, hogy „ez és ez már csak akkor fog megvalósulni, ha ezek a generációk kihalnak”. Ez a vélekedés erõsíti az idõsek társadalmi feleslegességének érzetét. Nagyszülõk GYES-en A generációs szakadékok csökkentését is szolgálja a nagyszülõi GYES. 2003. január 1-jétõl nyugdíjas nagyszülõ is jogosult a gyermekgondozási segély igénybevételére. Jelenleg több mint 2000 nagyszülõ van GYES-en. Generációk közötti együttmûködés a közösségfejlesztésben A generációk közötti együttmûködéshez tartoznak a közösségfejlesztõ folyamatok is. Az 1989-ben megalakult Közösségfejlesztõk Egyesülete, majd az általa megalakított intézmények sora – megyei és helyi közösségfejlesztõ egyesületek, szervezetek és a Civil Kollégium Alapítvány – az elmúlt 20 év során helyi közösségi fejlesztési folyamatok százait indukálta vidéki városi és települési közösségekben. A közösségfejlesztõk fokozatosan olyan módszertant dolgoztak ki, amely megfelel alapelveinknek, a közösség és a részvétel elveinek, s igyekeznek „mindenkihez” eljutni az adott lokalitásban, majd arra törekszenek, hogy a megszólítottak bent is maradjanak a közösségi folyamatokban. Ezekben a folyamatokban az idõsödõk és idõsek mindig a legaktívabban vesznek részt és megállapítható, hogy a fiatalok részvétele és együttmûködése az idõsebb korosztályokkal örvendetesen nõ a közösségfejlesztõk által (is) szervezett folyamatokban. Vallásgyakorlás és spiritualitás A vallásgyakorlásnak és a spiritualitásnak fontos szerepe van a személyiség fejlõdésében, és ez az idõs emberek számára különösen fontos védõfaktor. Gyakoribbak az adaptív konfliktusmegoldási módok: a vallásosságnak szerepe van az ellenségesség és bizalmatlanság csökkentésében, a társas támogatás, a társadalmi kohézió erõsségének növelésében. A 2001. évi országos népszámlálás folyamán a lakosság mintegy háromnegyede sorolta magát valamely vallási felekezethez. A vallási hovatartozást tekintve markáns életkori különbségek érzékelhetõk: az idõsebbek között igen alacsony az egyházhoz, felekezethez nem tartozók aránya és jelentõsebb a vallásgyakorlás intenzitása is. Az idõsebb nõk egyházi értelemben is vallásosabbak, részt vesznek az egyházi rendezvényeken, követik egyházuk tanításait, intenzív kapcsolatban vannak a vallási közösségük tagjaival. 2.2.11. KOMMUNIKÁCIÓ Az idõsügy tudatos, rendszerbe foglalt kommunikációja hiányzik Magyarországonjelenlegteljesenhiányzikazidõsügy tudatos, rendszerbefoglaltkommunikációja.Szinténproblémát jelent a meglévõ programok, kezdeményezések elégtelen, hiányos kommunikációja. Ennek hiányában az idõsek informálása az elérhetõ szolgáltatások körérõl, az idõsödõk és idõsek részére biztosított juttatásokról, szolgáltatásokról, illetve az idõsödéshez kapcsolódó kérdésekrõl nem megfelelõ. S így a társadalom figyelmének felkeltése, az idõskorhoz kapcsolódó negatív sztereotípiák eloszlatása, a társadalmi érzékenyítés sem mûködik megfelelõen. A kommunikációhiány jelentõsége azonban nemcsak az idõseket érinti hátrányosan, hanem hatással van a többi korosztályra is. 3. STRATÉGIAI FEJLESZTÉSI JAVASLATOK Idõsügyi Nemzeti Stratégia elvei A Stratégia hosszú távú keresztmetszetû, a jelenre és a jövõre is fókuszál, mint jövõtervezési technika, tervezési spirált fogalmaz meg. A Stratégia legfõbb céljainak meghatározása hosszú távon, 2034-ig: – a születéskor várható élettartam közelítése az európai uniós átlaghoz, – az egészségben eltöltött évek számának növelése, – az aktív élet fenntartásának növelése, – az idõskori jövedelembiztonság megteremtése, – a társadalmi integráció erõsítése, – a különbözõ szolgáltatások (egészségügyi, szociális, oktatási, kulturális stb.) összehangolása az idõsödõk és idõsek szükségleteinek és érdekeinek figyelembevételével, – az idõsek élethosszig való tanulásának támogatása, a digitális tananyagok hozzáférhetõségének biztosításával, – az „aktív idõsödés” feltételeinek erõsítése, mely nem csupán a fizikai aktivitást, a munkaerõpiacon maradást jelenti, hanem a társadalmi, kulturális, civil életben való aktív részvételt is, – az idõsödési folyamat „menedzsmentjének” elterjesztése már a fiatalkorban, – a társadalmi szemléletváltás mind a gazdasági, mind az idõsödés társadalmi megítélését és megélését illetõen. Ezek megvalósítása hosszú távú folyamatot igényel, mivel maga az idõsödés is egy hosszú távú folyamat. A különbözõ korosztályok, a majdani idõsek (a mai 30, 40, 50, 60 évesek) és az idõsek érdekeinek, igényeinek, szükségleteinek változását is figyelembe véve, az Idõsügyi Nemzeti Stratégiában megfogalmazott célok, a megjelölt fejlesztendõ területek alapján, 3 éves idõszakokra bontott cselekvési tervek kidolgozásával valósíthatók meg. A célkitûzések megvalósítását célszerû két ütemtervre bontani, ahol az I. ütemterv 2010–2022-ig, a II. ütemterv pedig 2023–2034-ig tervezhetõ úgy, hogy több, párhuzamosan folyó cselekvési tervvel valósuljon meg a szükséges fejlesztés.Így biztosítható,hogyaStratégiamegvalósításánakütemezésekövetnitudja azországgazdaságifejlõdését, alkalmazkodjon a társadalom- és gazdaságpolitikához, lehetõséget biztosítva a mindenkori kormánynak arra, hogy az aktuálisgazdasági-társadalmikörnyezethezviszonyulvaütemezze afejlesztéshezszükségesbeavatkozásifeladatokat, cselekvési terveket. 3.1. JÖVÕKÉP MEGFOGALMAZÁSA A jövõkép összetevõi Az idõsödés gazdasági és társadalmi következményeibõl eredõ kihívásokra reagáló, a hazai lehetõségeknek megfelelõ, egyben az EU e területhez kapcsolódó közösségi kezdeményezéseihez közelítõ aktív idõspolitika kialakítása. A Stratégia célja, hogy létrejöjjön a minden korosztály számára élhetõ, magas kohézióval bíró társadalom, hogy biztosítottak legyenek az idõsek számára is nyitott lehetõségek a részvételre, az önmegvalósításra és a védelemre. A Stratégia célja az élet teljességét támogató rendszerek ösztönzése, köztük olyan humánszolgáltató és védelmi rendszer kialakítása, amely 2034-re magas színvonalon, mindenki számára egyenlõ eséllyel hozzáférhetõ módon, az egyéni igényekre rugalmasan reagálva képes a szükségleteket kielégíteni az öngondoskodás lehetõségeinek széles választékával annak érdekében, hogy valamennyi állampolgár biztonságban és méltóságban tudja megélni az idõskort, a társadalom aktív tagja legyen és teljes jogú állampolgárként élhessen élete végéig. 3.2. CÉL MEGHATÁROZÁSA Átfogó cél A fenntarthatósági elvek mentén alakított, minden korosztály számára élhetõ világban olyan gazdasági és társadalmi környezet kialakítása, amelyben az idõsödõ és az idõs emberek meg tudják õrizni aktivitásukat, társadalmi részvételüket. Olyan szemlélet kialakítása, amellyel biztosítható és növelhetõ az idõskor presztízse és az idõs emberek iránti szolidaritás. Az idõskorra történõ felkészülés és az aktív társadalmi részvétel igényének erõsítése. Az állam, a nonprofit, for-profit, informális közösségek és az egyén felelõsségének és szerepének tisztázása, melyet társadalmi szerzõdés alapján erõsíteni szükséges. A szükséges támogatás biztosítása ahhoz, hogy minden egyes ember nagyobb egyéni felelõsséggel tudjon hozzájárulni méltó idõskora megteremtéséhez. Horizontális cél A társadalmi élet valamennyi területén az idõsek szempontjainak figyelembevétele, a rendszerszemlélet érvényesítése. Az idõsödéssel kapcsolatos kutatások továbbfejlesztése, a tapasztalatok átadása és beépítése valamennyi szakpolitikába (mainstreaming). A már eddig is kialakult és mûködõképes, nemzetközi és hazai jó gyakorlatok összegyûjtése, elismert és támogatott továbbfejlesztése, valamint a tapasztalatok prioritásonként történõ alkalmazása a cselekvési tervekben. A prioritások mentén horizontálisan átívelõ cél a társadalmi nyilvánosság elérése, a legszélesebb körû folyamatos tájékoztatás, a nyílt kommunikáció és a partnerség elvének alkalmazása, valamint az idõsödéssel kapcsolatban a minden korosztályt elérõ és érintõ szemléletformálás. 3.3. PRIORITÁSOK 3.3.1. AKTIVITÁSÁT ÉS FÜGGETLENSÉGÉT, TÁRSADALMI PRESZTÍZSÉT MEGÕRZÕ IDÕSÖDÕ ÉS IDÕS EMBER Az idõsödõ és idõs emberek erõforrást jelentenek Az aktivitásukatés függetlenségüket megõrzõidõsödõés idõs emberekjelenlegiés jövõbenigenerációiértékesés sok tekintetben még nem feltárt erõforrásokat jelentenek a gazdaság és a társadalom számára. Az idõsödõ és idõs emberek aktivitásának fokozása A demográfiai kihívások és az idõsödés globálissá váló folyamatára optimális válaszokat keresõ gazdasági és társadalmi körülmények között növelni szükséges az idõsödõ és idõs emberek társadalmi részvételét. Az idõsödõ és az idõs emberek aktivitásukkal, szellemi erõforrásaikkal, a bennük rejlõ gazdasági potenciál felszabadításával hozzájárulnak a mindenkori társadalmi tõke megõrzéséhez és erõsítéséhez. A jelenlegi aktivitás fokozható megfelelõ társadalmi, gazdasági, jogi, környezeti intervencióval is, ahol az átláthatóság, tájékozódás és tájékoztatás, az idõsbarát környezet kialakítására, a biztonságérzet növelésére, valamint az idõsödés tudatos menedzsmentjének megteremtésére törekednek. Az idõsödõ és az idõs emberek Európában és hazánkban is nehezebben élték meg a gyors változásokat, ezen belül a munka jellegének, valamint a társadalomban betöltött szerepüknek a változásait is. A tudástársadalom és a piac által megkívánt munkavállalói készségek fejlesztésére, a világban való eligazodás és a változások üteméhez való alkalmazkodásmegtámogatásáraa nyugdíjkorhatárhozközeledõdolgozóknakegyre nagyobb szükségük van. Az erre az igényre fordított figyelem és befektetés többszörösen megtérül, mert mérsékli a munkaerõpiacról való korai kikerülést, és elõsegíti a testi és lelki megbetegedések megelõzését. Elengedhetetlen tehát a munkavégzõ képesség megõrzése és javítása, a fizikai és mentális egészségvédelem, valamint a dolgozni szándékozók munkában maradásának támogatása. Tudásbeli pluszok és mínuszok Az idõsödõ és idõs emberek bizonyos területeken széles körû szakismeretekkel rendelkeznek, ugyanakkor az információs-kommunikációs technológiai ismereteik terén a fiatalabb korosztályokhoz képest le- és elmaradások tapasztalhatók. Mindezeket folyamatosan kísérõ cél az is, hogy az idõsek társadalmi tõkét növelõ értékének elismerése és kommunikálása a jelenleginél nagyobb mértékben valósuljon meg, mivel a társadalmi tõke részét képezi az õ felhalmozott tudásuk, amit használnunk kell. Fejlesztendõ területek

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes